Barbora Strýcová, també coneguda com a Barbora Záhlavová-Strýcová (Plzeň, 28 de març de 1986) és una tennista professional txeca. Va arribar al número 16 del rànquing individual (2017) i fou número 1 en categoria de dobles (2019) coincidint amb el seu únic títol de Grand Slam, Wimbledon. També va guanyar una medalla de bronze en els Jocs Olímpics de Rio de Janeiro (2016) en categoria de dobles junt a la seva compatriota Lucie Šafářová, i va guanyar sis vegades la Fed Cup amb l'equip txec.